**ZMLUVA O DIELO**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. **Objednávateľ**

Obchodný názov: **Poľnohospodárske družstvo Krásin**

**964, 913 32 Dolná Súča**

Oprávnenie k podnikaniu: Zapísaný:

OR OS Trenčín, odd: Dr, vl.č.: 46/R

|  |  |
| --- | --- |
| Zastúpený: | Ing. Lukáš Gabrhel - Predseda predstavenstva |
|  |  |

IČO: 00 206 814

IČ DPH: SK2020383332

Bankové spojenie: Všeobecná úverová banka, a.s.

IBAN: 0011 5801 5354/0200

Pracovník oprávnený k rokovaniu vo veciach:

* Zmluvných: Ing. Lukáš Gabrhel
* Technických: Ing.Radomír Hlávek

(ďalej aj len „Objednávateľ“)

a

1. **Zhotoviteľ**

Obchodný názov:

Oprávnenie k podnikaniu:

Zastúpený:

IČO:

IČ DPH:

Bankové spojenie:

Pracovník oprávnený k rokovaniu vo veciach:

* Zmluvných:
* Technických:

(ďalej aj len „Zhotoviteľ“)

**Preambula**

Táto zmluva sa uzatvára ako výsledok verejného obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, na predmet zákazky s názvom **„Rekonštrukcia dojárne“.**

**I.**

**Predmet zmluvy**

Zhotoviteľ sa zaväzuje na vlastné náklady a riziko dodať a nainštalovať pre Objednávateľa dielo „**Rekonštrukcia dojárne“** (ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky č. xxx zo dňa xxx a technickej špecifikácie, ktorá tvorí Prílohu č. 1 tejto zmluvy.

**II.**

**Cena**

Cena za predmet zmluvy je stanovená dohodou zmluvných strán v sume:

|  |  |  |  |  |  |
| --- | --- | --- | --- | --- | --- |
| P.č. | Predmet | Počet ks | Cena  v EUR bez DPH | DPH  20% | Cena  v EUR s DPH |
| 1. | **Rekonštrukcia dojárne**  Značka, názov a typové označenie zariadenia: | 1 |  |  |  |

Súčasťou ceny je aj doprava predmetu zmluvy do miesta dodania:

Dolná Súča 964

**III.**

**Platobné podmienky**

1. Cena podľa čl. II tejto zmluvy bude Zhotoviteľovi zaplatená zo strany Objednávateľa nasledovným spôsobom:
2. Záloha vo výške 30 % z ceny podľa čl. II tejto zmluvy bude zaplatená na základe faktúry vystavenej Zhotoviteľom po podpise tejto zmluvy obomi zmluvnými stranami, so splatnosťou faktúry 7 dní od jej doručenia Objednávateľovi.
3. Druhá zálohová platba vo výške 30 % z ceny podľa čl. II tejto zmluvy bude zaplatená na základe faktúry vystavenej Zhotoviteľom po dodaní predmetnej technológie.
4. Konečná faktúra za predmet zmluvy podľa čl. II tejto zmluvy bude Zhotoviteľovi zaplatená zo strany Objednávateľa po riadnom dodaní a nainštalovaní predmetu tejto zmluvy, a to na základe faktúry, ktorú je Dodávateľ oprávnený vystaviť do 15 dní po protokolárnom prevzatí predmetu zmluvy, so splatnosťou faktúry 30 dní od jej doručenia Objednávateľovi. Od tejto faktúry budú odpočítané zálohové platby.
5. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Zhotoviteľa uvedený v záhlaví tejto zmluvy, pričom za okamih uhradenia príslušnej čiastky sa považuje pripísanie čiastky v prospech bankového účtu Zhotoviteľa.
6. Kupujúci nadobúda vlastnícke právo k tovaru až po jeho úplnom zaplatení.
7. V prípade, že faktúra Zhotoviteľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Zhotoviteľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.
8. V Zmluvnej cene sú zahrnuté všetky náklady súvisiace s dodaním predmetu zmluvy.

**IV.**

**Čas plnenia**

1. Zhotoviteľ sa zaväzuje dodať a nainštalovať predmet zmluvy v termíne do 31.03.2024.

Zhotoviteľ sa zaväzuje oznámiť Objednávateľovi presný termín dodania predmetu zmluvy, v dostatočnom predstihu najmenej tri dni vopred pracovníkovi oprávnenému k rokovaniu vo veciach zmluvných.

1. Dodávateľ sa zaväzuje oznámiť Objednávateľovi presný termín dodania a montáže predmetu zmluvy, v dostatočnom predstihu najmenej tri dni vopred pracovníkovi oprávnenému k rokovaniu vo veciach zmluvných.
2. Nástup na montáž predmetu zmluvy a jeho spustenie do prevádzky zo strany Zhotoviteľa nesmie byť neskôr ako 14 dní od prevzatia stavebnej pripravenosti zo strany Objednávateľa. Stavebná pripravenosť musí byť vykonaná najneskôr do 19.1.2024. Za týmto účelom bude urobený zápis podpísaný obidvomi zmluvnými stranami.
3. Objednávateľ zabezpečí na vlastné náklady bezpečné uskladnenie technológie. Zároveň objednávateľ na vlastné náklady zabezpečí techniku na nakladanie, vykladanie technológie a jej presun na samotné miesto inštalácie. Likvidáciu obalového materiálu technológie zabezpečí objednávateľ.
4. V prípade, že sa počas plnenia predmetu zmluvy vyskytnú okolnosti nezavinené Zhotoviteľom alebo Objednávateľom (vyššia moc,) pre ktoré bude ohrozený termín plnenia, bude tento posunutý o dohodnutý interval.

**V.**

**Záručná doba a záručný servis**

1. Zhotoviteľ poskytne na predmet zmluvy záruku 24 mesiacov.
2. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Zhotoviteľovi.
3. Zhotoviteľ sa zaväzuje vykonávať záručný servis na predmete zmluvy v termíne podľa dohody s Objednávateľom, resp. najneskôr od 5 pracovných dní od písomného (stačí email) oznámenia poruchy.
4. Záruka sa vzťahuje len na predmet zmluvy dodaný Zhotoviteľom a jej plnenie je podmienené úplným finančným vyrovnaním zmluvných strán.

**VI.**

**Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Zhotoviteľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Objednávateľ je oprávnený znížiť uhrádzanú čiastku konečnej faktúry o 0,05% za každý deň omeškania Zhotoviteľa pri nedodržaní termínov dohodnutých v tejto zmluve.
3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
4. Nárok na náhradu škody v plnom rozsahu uplatnením zmluvnej pokuty nie je dotknutý.

**VII.**

**Ďalšie dojednania**

1. Zhotoviteľ bude pri plnení predmetu zmluvy postupovať s odbornou starostlivosťou. Zhotoviteľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Nebezpečenstvo škody na dodaní predmetu zmluvy znáša do času jeho protokolárneho prevzatia Zhotoviteľ.
3. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči Zhotoviteľovi kontrolu / audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy zhotoviteľa so subdodávateľmi.

**VIII.**

**Záverečné ustanovenia**

1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
3. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
4. Táto zmluva nadobúda platnosť dňom podpísania oboma zmluvnými stranami.
5. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

|  |  |  |  |
| --- | --- | --- | --- |
| **Miesto:** | Dolná Súča | **Miesto:** |  |
| **Dňa:** |  | **Dňa:** |  |

Ing. Lukáš Gabrhel - Predseda predstavenstva

-----------------------------------------------------------------------------------------------------------------

Dátum a podpis osoby Dátum a podpis osoby

oprávnenej uzatvoriť oprávnenej uzatvoriť

túto zmluvu za objednávateľa túto zmluvu za zhotoviteľa